L'espectacle musical invaeix la Presentació de les Falleres Majors d'Alaquàs
14/11/2005 19:27:00

# L'espectacle musical invaeix la Presentació de les Falleres Majors d'Alaquàs

*   14/11/2005 19:27:00
*   [Imprimir](#)
*   Compartir
*    https://www.alaquas.org/documento.asp?id\_do=9700

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9700%2F0&title=Ajuntament%20d%27Alaqu%C3%A0s.%20Premsa.L%27espectacle%20musical%20invaeix%20la%20Presentaci%C3%B3%20de%20les%20Falleres%20Majors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9700/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9700/9700_Form_4.jpg)](https://www.alaquas.org/ficheros/documentos/2005/2/9700/9700_Form_10.jpg "<a href='https://www.alaquas.org/ficheros/documentos/2005/2/9700/9700_Form_10.jpg' target=_blank><i class='fa fa-external-link' aria-hidden='true'></i>.L'espectacle musical invaeix la Presentació de les Falleres Majors d'Alaquàs</a>")

Mª Dolores Peña Cebrián i Verònica Aliaga Gàlvez són ja les màximes representants falleres de la ciutat

La modernitat i l'originalitat predominaren el passat dissabte en l'acte preparat per Junta Local Fallera per a celebrar la Presentació de les Falleres Majors d'Alaquàs per al 2006. Un espectacle de ball, basat en el musical "Wicked", que actualment s'està representant a Broadway, va ser l'escenari per a donar a conèixer en públic a MªDolores Peña Cebrián i Verònica Aliaga Gàlvez, les màximes representants falleres de la ciutat.

Així doncs, la música i l'ambient van girar entorn el món de les bruixeria i la màgia, tot i que enfocat i adaptat al món faller. L'espectacle va estar representat per un total d'onze fallers, components de la comissió Camí Vell de Torrent d'Alaquàs i de Maestro Serrano d'Aldaia.

L'acte va començar amb una actuació musical i una recepció a les Falleres Majors d'Alaquàs, que van presenciar també l'espectacle. A continuació, van fer entrada totes les component de les Corts d'Honor formades per les xiquetes Sheila Gómez Segarra, Laura Bartual Jiménez, Vanesa García Gil, Carolina Sanchis Mengod, Beatriz Gavaldón Gallardo, Laura Esteban Sáez i Estíbaliz Belinchón Alcalà i les senyoretes Mª Ángeles Serrano Fenoll, Cochín Ballester Gil, María Mora Ruiz, Sandra Gómez Segarra i Mª Jesús Fernández Navalón.

A continuació, acompanyades per l'Alcalde d'Alaquàs, Jorge Alarte i la Regidora de Festes, Isabel Mondéjar, i amb gran expectació per part del públic assistent, van fer entrada en l'escenari les Falleres Majors d'Alaquàs, a les quals l'Alcalde va imposar la banda que les acredita com les màximes representants. A continuació, la Regidora les va obsequiar amb la Joia d'Alaquàs, insígnia especialment  creada per Junta Local Fallera d'Alaquàs per a totes les xiquetes i joves components de l'entitat.

Va arribar, doncs, el moment de la tradicional Exaltació, protagonitzada enguany pel veí de Sagunt, Vicent Vayà, qui va dirigir unes paraules a les Falleres Majors d'Alaquàs i va agrair també a la Junta Local Fallera la seua invitació per assistir un any més a aquesta Presentació.

Després va arribar el moment de les felicitacions. El primer en donar l'enhorabona a les Falleres Majors va ser l'Alcalde d'Alaquàs, qui els va oferir una poesia. A continuació van pujar també a l'escenari totes les i els componets de la Comissió de Junta Local Fallera i les Falleres Majors del 2005, Xelo Samper i Elena Palao.

També van pujar a l'escenari de l'Auditori per a felicitar a Mª Dolores Peña i Verònica Aliaga representants de l'Associació Andalusa d'Alaquàs a més de les onze comissions falleres de la ciutat. Aquest torn de felicitacions va finalitzar amb la desfilada d'onze Juntes Locals Falleres de diferents poblacions.